Public procurement notice: Contract Notice
Published: 2024-05-17
Region: EL304
Contract type: Services
Procedure: Open procedure
CPV classification: 72000000 | 72221000: Business analysis consultancy services | 79341400
Estimated value: 6315900 EUR
Submission deadline: 2024-06-03
Award criteria: quality, price
EU fund: eu-funds

Technical requirements: Η ενίσχυση μικρομεσαίων επιχειρήσεων για την αγορά/αξιοποίηση ψηφιακών προϊόντων και υπηρεσιών και η γενικότερη υποστήριξή τους για τον ψηφιακό τους μετασχηματισμό αποτελεί ένα από τα πιο εμβληματικά έργα που έχουν εγκριθεί και συμπεριληφθεί στις επενδύσεις του Ταμείου Ανάκαμψης και Ανθεκτικότητας.
Η δράση Ψηφιακός Μετασχηματισμός των Μικρομεσαίων Επιχειρήσεων (ΜΜΕ) θα είναι μαζικού χαρακτήρα, θα περιλαμβάνει ένα ευρύ πεδίο ενισχυόμενων ενεργειών καλύπτοντας το μεγαλύτερο δυνατό φάσμα επιχειρήσεων, θα ενισχύσει ιδιωτικές επενδύσεις στις νέες τεχνολογίες και θα συμβάλει στη βελτίωση συγκεκριμένων δεικτών ψηφιακής ετοιμότητας της χώρας (DESI - Digital Economy and Society Index). Οι ωφελούμενες επιχειρήσεις αναμένεται να ξεπεράσουν τις 100.000. 
Το αντικείμενο της Σύμβασης συνίσταται στην παροχή υπηρεσιών για τη Λειτουργία Κεντρικού Υποστηρικτικού Μηχανισμού για τους δικαιούχους των ενισχύσεων και τη δημιουργία του Ελληνικού Κόμβου GAIA-X, προς το Υπουργείο Ψηφιακής Διακυβέρνησης και την ΚτΠ ΜΑΕ.
Πιο συγκεκριμένα το αντικείμενο της παροχής υπηρεσιών της Σύμβασης αφορά στην ανάπτυξη, την παροχή και τη λειτουργία, για τις ΜΜΕ, ενός ολοκληρωμένου Κεντρικού Υποστηρικτικού Μηχανισμού που θα είναι σύμφωνος με τα τεχνικά πρότυπα και τις κατευθυντήριες γραμμές της GAIA-X και της International Data Spaces Association (IDSA) της ΕΕ και θα παρέχει εξειδίκευσή σε συγκεκριμένους τομείς της οικονομικής δραστηριότητας όπως η ναυτιλία και ο τουρισμός. Ο μηχανισμός αυτός, θα δημιουργήσει και θα υποστηρίξει τον «Ελληνικό Κόμβο ΜΜΕ GAIA-X», στον οποίο θα περιλαμβάνονται φορείς της βιομηχανίας και της καινοτομίας όπως οργανισμοί, Ερευνητικά Κέντρα και νεοφυείς επιχειρήσεις.
(παρ. 1.3 και ΠΑΡΑΡΤΗΜΑ Ι).
Ο Ανάδοχος θα πρέπει να εγκαταστήσει το Σύστημα στον κόμβο Government Cloud (G-Cloud) και να παραδώσει σε πλήρη λειτουργία το σύνολο του ζητούμενου λογισμικού στον Φορέα Λειτουργίας.
Ο Ανάδοχος θα προσφέρει τις υπηρεσίες του κατά κύριο λόγο στις εγκαταστάσεις της Αναθέτουσας Αρχής αλλά και σε όποια άλλα σημεία προκύψουν από τις απαιτήσεις του Έργου εντός του ν. Αττικής / τα οποία θα συμπεριλαμβάνουν και σημεία εκτός Αττικής (π.χ. Οργάνωση ημερίδων, συναντήσεις με εμπλεκόμενους φορείς στην περιφέρεια, κτλ.), σύμφωνα με την παρ. 3.10 του ΠΑΡΑΡΤΗΜΑΤΟΣ Ι της Διακήρυξης.
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν δραστηριότητα συναφή με το αντικείμενο της σύμβασης, ήτοι:
Α. με την υλοποίηση έργων στο τομέα των τεχνολογιών πληροφορικής και
Β. με την παροχή συμβουλευτικών υπηρεσιών σε θέματα τεχνολογιών πληροφορικής, διαχείρισης έργων.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού   ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από όλα τα μέλη της ένωσης.
(παρ. 2.2.4 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις τελευταίες οικονομικές χρήσεις (2020, 2021, 2022) ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις ίσο ή μεγαλύτερο από το 100% της εκτιμώμενης αξίας της Σύμβασης, μη συμπεριλαμβανομένου του ΦΠΑ και δικαιώματος προαίρεσης. 
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
(παρ. 2.2.5 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.
Α) Να έχουν ολοκληρώσει επιτυχώς κατά τη διάρκεια της τελευταίας πενταετίας από την ημερομηνία διενέργειας του παρόντος διαγωνισμού: 
	1 τουλάχιστον έργο που να αφορά το αντικείμενο υπηρεσιών δομής διασύνδεσης / επιχειρηματικής θερμοκοιτίδας, και παροχής υπηρεσιών εξατομικευμένης καθοδήγησης, συμβουλευτικής υποστήριξης επιχειρηματικής ανάπτυξης & mentoring 
	3 τουλάχιστον έργα που να αφορούν το αντικείμενο υπηρεσιών επιχειρηματικής ανάδειξης & ανακάλυψης, επιχειρηματικών διαγωνισμών 
	2 τουλάχιστον έργα που να καλύπτουν τον σχεδιασμό, διοργάνωση και υλοποίηση ενεργειών προώθησης και υποστήριξης επιχειρηματικών συνεργασιών, διοργάνωση και υλοποίηση ημερίδων ή/και συνεδρίων
Διευκρινίζεται ότι σε περίπτωση που ο υποψήφιος ανάδοχος είναι ένωση ή κοινοπραξία,  η ανωτέρω προϋπόθεση αρκεί να πληρείται αθροιστικά από τα μέλη της ένωσης ή κοινοπραξίας.
(παρ. 2.2.6.1 της Διακήρυξης)
Να διαθέτουν προσωπικό επαρκές σε πλήθος και δεξιότητες για την υλοποίηση του Έργου. Συγκεκριμένα απαιτείται να διαθέτουν κατ’ ελάχιστον τα παρακάτω στελέχη:
α)	Έναν (1) Υπεύθυνο Έργου (ΥΕ) (Project Manager) με πανεπιστημιακό τίτλο σπουδών, με δεκαετή εμπειρία στην διοίκηση δράσεων και έργων ΤΠΕ
β)	Τρία (3) Στελέχη – Εμπειρογνώμονες που θα διαθέτουν
•	Τίτλο Σπουδών ανώτατης εκπαίδευσης θετικής ή/και οικονομικής κατεύθυνσης
•	Τουλάχιστον 3ετή εμπειρία σε τρεις τουλάχιστον από τις παρακάτω θεματικές περιοχές
o	 ανάπτυξη της επιχειρηματικότητας, καινοτομίας και ανταγωνιστικότητας,
o	ανάδειξη και προώθηση της επιχειρηματικότητας, της καινοτομίας και της εξωστρέφειας στον χώρο της Ναυτιλίας ή/και του Τουρισμού
o	γνώση του οικοσυστήματος της επιχειρηματικότητας στην Ελλάδα και το εξωτερικό 
o	οργάνωση και διοίκηση επιχειρήσεων και επιχειρησιακή στρατηγική, 
o	οικονομική των επιχειρήσεων, 
o	ανάλυση αγοράς και στρατηγικό marketing, 
o	μελέτη – παρακολούθηση οικονομικού περιβάλλοντος, 
o	λογιστικά και φοροτεχνικά θέματα, θέματα νομικής υποστήριξης επιχειρήσεων, 
o	ανάπτυξη, οργάνωση και διοίκηση ανθρώπινου δυναμικού. 
γ)	Τρείς (3) Επιχειρησιακοί Σύμβουλοι που θα διαθέτουν
•	Τίτλο Σπουδών ανώτατης εκπαίδευσης θετικής ή/και οικονομικής κατεύθυνσης
•	Εμπειρία τουλάχιστον πενταετή σε ένα ή περισσότερα από τα παρακάτω θέματα: 
o	Στον επιχειρηματικό τομέα της Ναυτιλίας ή/και του Τουρισμού, 
o	στήριξη της επιχειρηματικότητας, καινοτομίας και ανταγωνιστικότητας,
o	οργάνωση και διοίκηση επιχειρήσεων, επιχειρησιακή στρατηγική, στρατηγικό και επιχειρηματικό σχεδιασμό, 
o	οικονομική των επιχειρήσεων, μελέτη – παρακολούθηση οικονομικού περιβάλλοντος, 
o	ανάλυση αγοράς, στρατηγική marketing.
δ)	Τρείς (3) Μέντορες 
•	Τίτλο Σπουδών ανώτατης εκπαίδευσης θετικής ή/και οικονομικής κατεύθυνσης
•	Οι μέντορες θα είναι επιχειρηματίες ή / και υψηλόβαθμα στελέχη σε διευθυντική θέση με 10ετή εμπειρία στον τομέα της Ναυτιλίας ή/και του Τουρισμού, από την Ελλάδα ή το εξωτερικό. 
Διευκρινίζεται ότι σε περίπτωση που ο υποψήφιος ανάδοχος είναι ένωση ή κοινοπραξία,  η ανωτέρω προϋπόθεση αρκεί να πληρείται αθροιστικά από τα μέλη της ένωσης ή κοινοπραξίας.
(παρ. 2.2.6.2 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και να διαθέτουν τα παρακάτω Πρότυπα Διασφάλισης ποιότητας:
	ISO 9001:2015 για τη Διαχείριση της Ποιότητας, ή ισοδύναμο, εν ισχύ, από διαπιστευμένο οργανισμό, 
	ISO 27001:2013 για την Ασφάλεια των Πληροφοριών ή ισοδύναμο, εν ισχύ, από διαπιστευμένο οργανισμό, 
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.
Διευκρινίζεται ότι σε περίπτωση που ο υποψήφιος ανάδοχος είναι ένωση ή κοινοπραξία,  η ανωτέρω προϋπόθεση αρκεί να πληρείται αθροιστικά από τα μέλη της ένωσης ή κοινοπραξίας. (παρ. 2.2.7 της Διακήρυξης)